钦定古今图书集成/明伦汇编/氏族典/第132卷 > 《廖用贤尚友录》 > 辛应干
## 钦定古今图书集成/明伦汇编/氏族典/第132卷 > 《廖用贤尚友录》 > 辛应干

按《安丘县志》：“应干，字伯符，嘉靖壬戌进士，选长治令，
洁己奉公。有淫僧杀人，占其妻，应干谪发之。以才名
历郎署郡臬，皆有善政。累陞至都御史，巡抚山西。方
黄酋跳梁，饬兵修备，日行远塞，与士卒同甘苦，三关
倚为长城。入为兵部侍郎。两将卒护跸山陵，修慈宁
宫，分部体恤，吏卒效力，三蒙钦赏。天性孝友，居乡乐”
《易》，宗闾皆推服之。